b'\n_START_ARTICLE_\nJohann Caspar Bluntschli\n_START_SECTION_\nBiografija\n_START_PARAGRAPH_\nCi\xc5\xabricho Politiniame institute studijavo teis\xc4\x99. Siekdamas pagilinti istorijos, filosofijos ir teis\xc4\x97s i\xc5\xa1silavinim\xc4\x85, 1827-1829 m. studijavo Berlyne ir Bonoje, kur 1829 m. apgyn\xc4\x97 disertacij\xc4\x85 i\xc5\xa1 rom\xc4\x97n\xc5\xb3 paveld\xc4\x97jimo teis\xc4\x97s, teis\xc4\x97s daktaras (Dr. jur.). Po trumpos sta\xc5\xbeuot\xc4\x97s Pary\xc5\xbeiuje, kur atliko praktik\xc4\x85 teisme, 1830 m. baland\xc4\xaf gr\xc4\xaf\xc5\xbeo \xc4\xaf Ci\xc5\xabrich\xc4\x85, siekdamas tapti apylink\xc4\x97s teismo auditoriumi ir Vidaus reikal\xc5\xb3 ministerijos vyriausybin\xc4\x97s komisijos sekretoriumi. Simpatizavimo liberal\xc5\xb3-konservatori\xc5\xb3 jud\xc4\x97jimui, kuriam 1832 m. suk\xc5\xabr\xc4\x97 program\xc4\x85._NEWLINE_Nuo 1833 m. d\xc4\x97st\xc4\x97 Ci\xc5\xabricho universitete, nuo 1848 m. \xe2\x80\x93 Miuncheno, nuo 1861 m. \xe2\x80\x93 Heidelbergo universitete. 1840 m. gavo u\xc5\xbesakym\xc4\x85 parengti Ci\xc5\xabricho privatin\xc4\x97s teis\xc4\x97s kodeks\xc4\x85 (\xc4\xafsigaliojo 1856 m.). 1873 m. kartu su kitais Gente (Belgija) \xc4\xafsteig\xc4\x97 Tarptautin\xc4\x97s teis\xc4\x97s institut\xc4\x85 (pranc. Institut de Droit international). Profesoriaus viet\xc4\x85 Heidelberge 1882 m. per\xc4\x97m\xc4\x97 baltvokie\xc4\x8di\xc5\xb3 teisininkas August von Bulmerincq._NEWLINE_Nuo 1868 m. Vokietijos muit\xc5\xb3 parlamento narys (i\xc5\xa1rinktas Badeno hercogyst\xc4\x97s Bretten\xe2\x80\x93Sinsheim rinkim\xc5\xb3 apygardoje.'